Notum sit fidelibus cunctis, presentibus et futuris, quod ego Senaldus dono Deo et sanctis apostolis ejus Petro et Paulo et ad locum Cluniacum, ubi domnus Odilo abba preesse videtur, omnem hereditatem meam quam videor possidere hereditario jure, in pago Matisconense, in villa Donziaco, totum et ad integrum, perquirendum, id est curtilus et vinea, et campi arabiles; ut faciant rectores prefati monasterii ab hac die et deinceps quicquid facere voluerint. Si quis vero hanc cartulam calumniare temtaverit, anathema sit. Et ut hec cartula firmior permaneat, manu mea firmavi et firmantibus corroborandam tradidi. Actum Cluniaco publice, IIII kalendas maii, regnante Rodberto rege anno XXXVI. Iterius levita et monachus rogatus scribsit S. Lanbertus. S. Lesprannus. S. Berardus. S. Ostraldus. S. Durandus. S. Arenbertus. S. et alio Lanbert. S. Senaldi, qui hanc donationem fecit.